cyanic-selkie/wikianc huggingface dataset:
নিউট্রোফিল
নিউট্রোফিল এক প্রকারের শ্বেত রক্তকণিকা। প্রতিরক্ষা ব্যবস্থায় সাড়া প্রদানকারীদের ভেতরে এরা সবচেয়ে গুরুত্বপূর্ণ। চার ধরনের শ্বেত রক্তকণিকার মধ্যে নিউট্রোফিল সর্বাধিক। শ্বেত রক্তকণিকার ৫৫ থেকে ৭০ ভাগই নিউট্রোফিল। নিউট্রোফিল কোনো নির্দিষ্ট এলাকা জুড়ে কাজ করে না। বরং সমগ্র দেহে (যেমনঃ শিরা, টিস্যু ইত্যাদি) টহল দেয় ও ক্ষতিকর জীবাণু বা অ্যান্টিজেন নাশ করে।
মানবদেহ যখন অসুস্থ হয়ে পড়ে তখন শ্বেত রক্তকণিকা সন্দেহজনক ও বহির্ভূত কণিকাকে টার্গেট করে। এগুলো যদি দেহের জন্য ক্ষতিকর হয় তবে এন্টিজেন হিসেবে চিহ্নিত করে৷ নিউট্রোফিলের প্যাটার্ন রিকগনিশন রিসেপ্টর (PRR) এর মাধ্যমে প্যাথোজেনের PAMP (Pathogen Associated Molecular Patterns) শনাক্ত করে এন্টিজেন বা প্যাথোজেনকে চিহ্নিত করে। এরপরে প্রতিরক্ষা সৈন্য হিসেবে ম্যাক্রোফেজ ও নিউট্রোফিলকে আক্রান্ত স্থানে প্রেরণ করে৷ এই এন্টিজেনগুলোর ভেতরে রয়েছে ভাইরাস, ব্যাক্টেরিয়া, ফানজাই, বিষ, ক্যান্সার কোষ ইত্যাদি। নিউট্রোফিল ফ্যাগোসাইটোসিস প্রক্রিয়ায় অণুজীব ও প্যাথোজেনকে সরাসরি ভক্ষণ করে।
দৈহিক বৈশিষ্ট্য
নিউট্রোফিল আকারে ৯ থেকে ১০ মাইক্রোমিটারের সমান। (ব্যাস)(১ মাইক্রোমিটার = ১০⁻৬ মিটার)। এরা চুলের ন্যায় সরু ফিলামেন্ট দিয়ে নির্মিত। এদের চলন এমিবয়েড প্রকৃতির। দ্রুত চলনের জন্য এরা সিউডোপোডিয়াম প্রসারিত করে। সাইটোপ্লাজমের ফিলামেন্টগুলোর সংকোচন দ্বারা এ প্রক্রিয়াটি সম্পন্ন হয়। দৈনিক ১০০ মিলিয়ন নিউট্রোফিল একজন পূর্ণ বয়স্ক মানুষের শরীরে জন্ম নেয়। বোন ম্যারো হতে জন্মানো এসব নিউট্রোফিলের পরিপক্কতা পেতে সাধারণত এক সপ্তাহ সময় লাগে। তবে নিউট্রোফিলসমূহ শীঘ্রই মারা যায়। (টিস্যুতে স্থানান্তর হলে কয় ঘণ্টা বেশি বেঁচে থাকে)। এজন্য বোন ম্যারো কিছু সংখ্যক নিউট্রোফিল আগে থেকেই বাঁচিয়ে রাখে। ফলস্বরূপ, দেহে কোনো এন্টিজেন প্রবেশ করলে বোন ম্যারো সংরক্ষিত নিউট্রোফিলগুলো প্রেরণ করে।
জীবাণু ভক্ষণ প্রক্রিয়া
নিউট্রোফিল একটি ফ্যাগোসাইটিক শ্বেত রক্তকণিকা এবং ফ্যাগোসাইটোসিস প্রক্রিয়ায় জীবাণু ভক্ষণ করে। তারা ব্যাক্টেরিয়া ও অন্যান্য অণুজীব সরাসরি গিলে ফেলে হজম করে ফেলে।
মানবদেহে বহিরাগত কোনো কণা দ্বারা শরীরের কোনো টিস্যু আক্রান্ত হলে সেই কোষের রাসায়নিক পদার্থ (যেমনঃ কাইনিন, হিস্টামিন, প্রোস্টোগ্ল্যান্ডিস ইত্যাদি) এর দ্বারা উদ্দীপ্ত হয়ে নিউট্রোফিল আক্রান্ত স্থানে গমন করে। একে কেমোট্যাক্সিস বলা হয়। বোন ম্যারো বা অস্থিমজ্জার নিউট্রোফিলসমূহ ভাগ হয়ে অর্ধেক নিউট্রোফিল টিস্যুতে অবস্থান করে ও অন্য ভাগ নিউট্রোফিল রক্তকণিকায় অবস্থান নেয়। আবার এই নিউট্রোফিলগুলোর অর্ধেক রক্তস্রোতের ভেতর দিয়ে প্রবাহিত হয় ও অন্য ভাগ রক্তবাহিকার অন্তঃপ্রাচীর ঘেঁষে গমন করে। এভাবে এরা আক্রান্ত টিস্যুর কেমোট্যাটিক সিগন্যাল এর জন্য তৈরি হয়।
নিউট্রোফিলের ফ্যাগোসাইটের লাইসোজোম থেকে এনজাইম নিঃসৃত হয় যা অনেক ধরনের কোষীয় পদার্থ ভক্ষণ করতে সক্ষম। কোনো নিউট্রোফিল যখন ব্যাকটেরিয়াকে ভক্ষণ করে, তখন সেই ব্যাক্টেরিয়া ক্ষণপদের মাঝে সৃষ্ট গহ্বরে আবদ্ধ হয়। এরপর বিপাকীয় প্রক্রিয়ার ফলে হাইড্রোজেন পার অক্সাইড ও সুপার অক্সাইড তৈরি হয়। যার ক্রিয়ায় ব্যাকটেরিয়াগুলো মারা যায়।
নিউট্রফিলদের গুরুত্ব
নিউট্রোফিল বহিরাগত ক্ষতিকারক কণাগুলোকে নাশ করার দ্বারা শরীরে কোনোরূপ ক্ষতি হতে দেয় না। এর পাশাপাশি নিউট্রোফিলসমূহ অন্যান্য কোষের সাথে যোগাযোগ করে সেই কোষগুলোর ক্ষয়পূরণে সহায়তা করে ইমিউন সাড়া বৃদ্ধি করে। ফলে শরীর সহজে কোনো জীবাণু কর্তৃক আক্রান্ত হয় না৷ সহজাত প্রতিরক্ষার (মানবদেহে প্রতিরক্ষা ব্যবস্থার তৃতীয় স্তরের একটি উপস্তর) ক্ষেত্রে এর ভূমিকা অপরিসীম।
রোগ
নিউট্রোপেনিয়া
শরীরে নিউট্রোফিলের পরিমাণ কম বেশি হওয়ার কারনে রোগ দেখা দিতে পারে। শরীরে যদি নিউট্রোফিলের পরিমাণ কম থাকে তাহলে সে অবস্থাকে নিউট্রোপেনিয়া বলা হয়। প্রাপ্ত বয়স্ক মানুষের শরীরে প্রতি মাইক্রোলিটার রক্তে ১৫০০ টি নিউট্রোফিল থাকা আবশ্যক। এর কম হয়ে গেলে নিউট্রোপেনিয়া রোগ দেখা দেয়।
এ রোগের লক্ষণগুলো হলো শরীর ফুলে যাওয়া, শরীরে ক্রমাগত ক্ষত তৈরি হওয়া ও জ্বর।
নিউট্রোফিলিয়া
শরীরে নিউট্রোফিলের পরিমাণ মাত্রাতিরিক্ত বেড়ে যাওয়াকে নিউট্রোফিলিয়া বলে। সাধারণত ব্যাক্টেরিয়াজনিত ঘা এর ফলে নিউট্রোফিলিয়া রোগ দেখা দেয়। এ রোগের লক্ষণগুলো হলো চোখে ঝাপসা দেখা, কানে কম শোনা, কন্ঠ জড়তা, প্রলাপ বকা ও মাথা ঘুরানো। এসবের পাশাপাশি রোগী সায়ানোসিস, রেটিনাল ভেইল ডিস্টেনশন, রেটিনাল হিমোরেজসহ অন্যান্য রোগে ভোগে।
নাগোইয়া গ্রাম্পাস
নাগোইয়া গ্রাম্পাস এইট (Nagoya Grampus, 名古屋グランパス; সাধারণত নাগোইয়া গ্রাম্পাস নামে পরিচিত) হচ্ছে নাগোইয়া ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৯ সালে তোয়োতা মোটর ফুটবল ক্লাব নামে প্রতিষ্ঠিত হয়েছে। নাগোইয়া গ্রাম্পাস তাদের সকল হোম ম্যাচ নাগোইয়ার পালোমা মিজুহো স্টেডিয়ামে আয়োজন করে থাকে; যার ধারণক্ষমতা হচ্ছে ২৭,০০১। বর্তমানে এই ক্লাবের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় মাসসিমো ফিক্কাদেন্তি এবং সভাপতির দায়িত্ব পালন করছেন তোয়ো কাতো। জাপানি রক্ষণভাগের খেলোয়াড় ইয়ুইচি মারুইয়ামা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, নাগোইয়া গ্রাম্পাস এপর্যন্ত ৮টি শিরোপা জয়লাভ করেছে; যার মধ্যে ১টি জে১ লিগ এবং ২টি জাপানি সুপার কাপ শিরোপা রয়েছে। সেইগো নারাজাকি, নাওশি নাকামুরা, ইয়োশিজুমি ওগাওয়া, উয়েসলেই এবং কেইজি তামাদার মতো খেলোয়াড়গণ নাগোইয়া গ্রাম্পাসের জার্সি গায়ে মাঠ কাঁপিয়েছেন।
কানুপার্তি ভারালক্ষাম্মা
কানুপার্তি ভারালক্ষাম্মা (కనుపర్తి వరలక్ష్మమ్మ) (১৮৯৬–১৯৭৮) ভারতীয় স্বাধীনতা আন্দোলনের একজন কর্মী ও সমাজ সেবী ছিলেন। তিনি নারী শিক্ষার প্রসারের জন্য লড়াই করেছিলেন।
জীবনালেখ্য
ভারলক্ষাম্মা ১৮৯৬ সালের ৬ই অক্টোবর অন্ধ্রপ্রদেশের বাপাতলায় জন্মগ্রহণ করেছিলেন। তাঁর বাবা ও মায়ের নাম ছিল যথাক্রমে পালপার্তি শ্রেষাইয়া এবং হনুমায়াম্মা। পিতা মাতার সাত ছেলে এবং তিন মেয়ের মধ্যে তিনি ছিলেন একজন। তিনি ১৯০৯ সালে, স্বাস্থ্য পরিদর্শক কানুপার্তি হনুমন্ত রাওকে বিবাহ করেন। তাঁর স্বামী তাঁর সমস্ত কার্যকলাপ আন্তরিকভাবে সমর্থন করেছিলেন, ভারলক্ষ্মম্মার সম্বন্ধে এই কথা জানা যায় পোলাপ্রগাড়া রাজ্যলক্ষ্মীর বায়োগ্রাফি অফ কানুপার্তি ভারালক্ষাম্মা বই থেকে।
১২ বছর বয়স থেকে শুরু করে, তিনি ভারতের স্বাধীনতা আন্দোলনের সঙ্গে যুক্ত ছিলেন এবং তিনি মহাত্মা গান্ধীর অনুসারী ছিলেন। তিনি নারীদের অনেক উন্নতির জন্য কাজ করেছিলেন এবং তাদের স্বাধীনতা আন্দোলনে সক্রিয়ভাবে অংশগ্রহণ করতে উৎসাহিত করেছিলেন। তিনি ১৯৭৮ সালের ৬ই আগস্ট মারা যান।
সাহিত্য ও সামাজিক কার্যক্রম
ভারালক্ষাম্মা ১৯২০ সালে "মা চেত্তুনীদা মুছাতলু" (আমাদের গাছের ছায়ায় আড্ডা) নামক চলমান শিরোনামে একটি ধারাবাহিক নিবন্ধ দিয়ে তাঁর সাহিত্যজীবন শুরু করেছিলেন। এটি সাপ্তাহিক অন্ধ্র পত্রিকায় প্রকাশিত হয়েছিল। এই কলামে, ভারালক্ষাম্মা নারীদের শিক্ষা, ঐতিহ্য, রাজনীতি এবং বিভিন্ন ক্ষেত্রে বর্তমান প্রবণতার মতো গুরুত্বপূর্ণ বিষয় নিয়ে আলোচনা করেছেন। জনপ্রিয় কলামটি ছয় বছর ধরে চলেছিল।
১৯২৮ সালে ভেরালক্ষাম্মা নতুন পত্রিকা গৃহলক্ষ্মীতে একটি কলাম লিখতে শুরু করেন। তাঁর নতুন কলাম, সারদা লেখালু (శారద లేఖలు)(সারদার কাছ থেকে চিঠি), তিনি সারদা ছদ্মনামে লিখতেন। চিঠিগুলো এক কাল্পনিক বন্ধু কল্পলতাকে উদ্দেশ্য করে লেখা ছিল। এই চিঠিগুলিতে, ভারালক্ষাম্মা শারদা আইন, বিবাহবিচ্ছেদ আইন, খাদি আন্দোলন, অসহযোগিতা, অস্পৃশ্যতা দূরীকরণ, ভিত্তিহীন প্রথা, শারীরিক ব্যায়াম, পরিমাপ ও ওজনে বাস্তবায়িত পরিবর্তন এবং মাইক্রোফোনের মতো বিষয় নিয়ে আলোচনা করেছেন।
ভারলক্ষাম্মা কবিতা, গল্প, উপন্যাস এবং নাটক লিখেছেন। তাঁর লেখা আকাশবাণী এবং দূরদর্শনে (ইন্ডিয়া টিভি) সম্প্রচারিত হয়েছে। তিনি তৎকালীন বিখ্যাত কবিদের সঙ্গে সাহিত্যসভায় অংশগ্রহণ করতেন। ভারলক্ষাম্মার প্রথম উপন্যাস বসুমতী প্রকাশিত হয়েছিল ১৯২৫ সালে। তাঁর দ্বিতীয় উপন্যাস বিশ্বামিত্র ১৯৩৩ সালে প্রকাশিত হয়েছিল।
তাঁর লেখা কিছু গল্প হল কুটিরলক্ষ্মী (একটি কুটিরে দেবী), পেনশানু পুক্কুন্না নাটি রাত্রি (অবসরের পরের রাত), কথা এতলা উন্দালে (কী ভাল গল্প!) এবং আইদু মাসামুলা ইরুভাদি দিনামুলু (পাঁচ মাস কুড়ি দিন)।
পুরস্কার
তিনি অন্ধ্রপ্রদেশ সাহিত্য আকাদেমি পুরস্কারে ভূষিত হয়েছেন।
স্টেরে ক্যালিস
স্টেরে ক্যালিস (জন্ম: ৩০ আগস্ট ১৯৯৯) একজন ডাচ ক্রিকেটার। তিনি ২০১৫ সালের নভেম্বরে ২০১৫ আইসিসি মহিলা বিশ্ব টুয়েন্টি২০ বাছাইপর্বে নেদারল্যান্ডসের জাতীয় মহিলা ক্রিকেট দলের হয়ে প্রথম খেলেছেন।
জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডে অন্তর্ভুক্ত হন। নভেম্বর ২০১৮ সালে, উইমেনস বিগ ব্যাশ লিগ (ডব্লিউবিবিএল) ক্লাবগুলির বিপক্ষে খেলতে আবারও উইমেনস গ্লোবাল ডেভলপমেন্ট স্কোয়াডের সদস্য মনোনীত হন।
২০১৯ সালের মে মাসে স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে নেদারল্যান্ডসের দলে রাখা হয়েছিল। ২৭ জুন ২০১৯ তারিখে জার্মানি বিপক্ষের খেলায় ক্যালিস তার মহিলা টুয়েন্টি২০ আন্তর্জাতিক ক্যারিয়ারের প্রথম সেঞ্চুরী করেন,  এবং মহিলা টুয়েন্টি২০ আন্তর্জাতিকে অপরাজিত ১২৬ রান নিয়ে সর্বোচ্চ স্কোর করার রেকর্ড করেন। তিনি চার ম্যাচে ১৫৮ রান নিয়ে প্রতিযোগিতার শীর্ষে রান সংগ্রহকারী নির্বাচিত হন।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে ডাচ স্কোয়াডে অন্যতম সদস্য হিসাবে স্থান পায়।
কামাল কাদির
কামাল কাদীর একজন বাংলাদেশী-মার্কিন শিল্পোদ্যোক্তা। তিনি পরিচিত বাংলাদেশে প্রথম ই কমার্স প্রতিষ্ঠান সেলবাজার এবং মোবাইল ব্যাংকিং সেবা বিকাশ এর প্রতিষ্ঠাতা হিসাবে। ২০০৯ শালে টেড তাকে টেড ফেলো হিসাবে মনোনীত করে এবং ওয়ার্ল্ড ইকোনমিক ফোরাম তাকে ইয়ং গ্লোবাল লিডার হিসাবে ঘোষণা করে।
শিক্ষা জীবন
তিনি ওবেরলিন কলেজ থেকে বিএ এবং এমআইটি স্লোন স্কুল অব ম্যানেজমেন্ট এমবিএ করেন।
কর্ম জীবন
কামাল কাদীর ইনসাইট ভেঞ্চার পার্টনারসে শিক্ষানবিস হিসাবে কাজ করেছেন, যাকি অসিডেন্টার পেট্রোলিয়াম এর বাংলাদেশে ব্যবসা উন্নয়ন সংক্রান্ত কাজ করত এবং তিনি নিউইয়র্ক সিটি চেম্বার অফ কমার্সের হয়ে কাজ করেছেন।
তিনি ওপেন ওয়ার্ল্ড ইনিশিয়েটিভ এর প্রতিষ্ঠাতা সদস্য। তিনি আনোয়ারুল কাদির ফাউন্ডেশনের সাথেও যুক্ত যেটি কিনা উন্নয়নশীল দেশগুলোতে উদ্ভাবন নিয়ে কাজ করে থাকে।
দেব (দ্ব্যর্থতা নিরসন)
দেব হলো ধর্মীয় চরিত্র। পৃথিবীর বিভিন্ন অঞ্চলে বিভিন্ন ধর্মে অসংখ্য দেব দেখা যায়।
দেব দ্বারা বোঝানো হতে পারেঃ
মাসুদ আনোয়ার
মাসুদ আনোয়ার (مسعود انور; জন্ম: ১০ ডিসেম্বর, ১৯৬৭) পাঞ্জাবের খানেওয়াল এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার।  পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
খেলোয়াড়ী জীবন
১৯৮৩-৮৪ মৌসুম থেকে ১৯৯৮-৯৯ মৌসুম পর্যন্ত মাসুদ আনোয়ারের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মাসুদ আনোয়ার। ৬ ডিসেম্বর, ১৯৯০ তারিখে লাহোরে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
পরশুরাম কুণ্ড
পরশুরাম কুণ্ড হিন্দু তীর্থক্ষেত্রগুলির মধ্যে অন্যতম যা লোহিত নদীর নিম্নবর্তী অঞ্চলের ব্রহ্মপুত্র মালভূমি ও ভারতের অরুণাচল প্রদেশের লোহিত জেলার তেজুর ২১ কিমি উত্তরে অবস্থিত। মহর্ষি পরশুরামকে উৎসর্গীকৃত এই তীর্থ নেপাল, ভারতের মণিপুর, অসম ও অন্যান্য রাজ্যের পুণ্যার্থীদের আকর্ষণ করে। প্রত্যেক বছর জানুয়ারি মাসে মকর সংক্রান্তি উপলক্ষ্যে ৭০,০০০ পুণ্যার্থী ও সাধুসন্ত এই কুণ্ডের পবিত্র জলে একটি ডুব দেন।
পাঞ্জাবি উইকিপিডিয়া
পাঞ্জাবী উইকিপিডিয়া ((শাহমুখি লিপি) ; ਪੰਜਾਬੀ ਵਿਕੀਪੀਡੀਆ (গুরুমুখি লিপি)) হচ্ছে মুক্ত বিশ্বকোষ উইকিপিডিয়ার পাঞ্জাবী ভাষার সংস্করণ । পাঞ্জাবী উইকিপিডিয়ার আবার দুটি সংস্করণ আছে। একটি হচ্ছে শাহমুখি লিপিতে লিখিত পশ্চিম পাঞ্জাবী উইকিপিডিয়া এবং গুরুমুখী লিপিতে লিখিত পূর্ব পাঞ্জাবী উইকিপিডিয়া।
পূর্ব পাঞ্জাবী সংস্করণ
২০০২ সালে পাঞ্জাবী উইকিপিডিয়ার পূর্বাংশের ডোমেইন সচল হয় কিন্তু আগস্ট ২০০৪ পর্যন্ত মাত্র তিনটি নিবন্ধ প্রকাশিত হয়। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা টি।
পশ্চিম পাঞ্জাবী সংস্করণ
২০০৮ সালের ২৪ অক্টোবর উইকিমিডিয়া ইনকিউবেটরের মাধ্যমে পাঞ্জাবী উইকিপিডিয়ার পশ্চিমাংশের যাত্রা শুরু হয়। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা টি।
নিকরাইল ইউনিয়ন
নিকরাইল ইউনিয়ন (English: Nikrail Union) হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার ভূঞাপুর উপজেলার অন্তর্গত। এটি টাঙ্গাইল শহরের ৩৩ কিলোমিটার উত্তরে অবস্থিত। এই ইউনিয়ানের পাশ দিয়েই বয়ে গেছে যমুনা নদী।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, নিকরাইল ইউনিয়নের মোট জনসংখ্যা ২৫,৮১৩ জন। এই ইউনিয়নে মোট ঘরসংখ্যা ৫৯০৯ টি।
শিক্ষা
নিকরাইল ইউনিয়নের গড় শিক্ষিতের হার শতকরা ৪২.৩ ভাগ (পুরুষ-৪৬.৫%, মহিলা-৩৭.৮%)।
শিক্ষাপ্রতিষ্ঠানের নাম:
আজমপুর ইউনিয়ন
আজমপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত মহেশপুর উপজেলার অন্তর্গত একটি ইউনিয়ন পরিষদ। এটি ২০.৭২ কিমি২ (৮.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৮৪৭ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৪টি।
সোহেল চৌধুরী
সোহেল চৌধুরী (১৯ অক্টোবর ১৯৬৩ - ১৮ ডিসেম্বর ১৯৯৮) ছিলেন বাংলাদেশী চলচ্চিত্রের একজন অভিনেতা ও ব্যবসায়ী। বাংলাদেশী গণমাধ্যমে তাকে বাংলাদেশী চলচ্চিত্রের আশি ও নব্বই দশকের একজন জনপ্রিয় অভিনেতা হিসেবে বর্ণনা করা হয়।
প্রাথমিক জীবন
সোহেল চৌধুরী ১৯৬৩ সালের ১৯শে অক্টোবর ঢাকার বনানীতে জন্মগ্রহণ করেন। তার বাবার নাম তারেক আহমেদ চৌধুরী এবং মাতা নূরজাহান বেগম।
অভিনয় জীবন
১৯৮৬ সালে সোহেল চৌধুরীর প্রথম অভিনীত চলচ্চিত্র মুক্তি পায়। ১৯৮৪ সালের নতুন মুখের সন্ধানের মাধ্যমে দেশীয় চলচ্চিত্রে প্রবেশ করেন। তিনি সেই বছরেই নির্মাতা এফ কবির চৌধুরী পরিচালিত পর্বত চলচ্চিত্রের মাধ্যমে অভিষেক হয়। তিনি ৩০টিরও বেশি চলচ্চিত্রে অভিনয় করেছিলেন। সোহেল চৌধুরী কয়েকটি ছবিতে পার্শ্ব-চরিত্রে অভিনয় করেন।
ব্যক্তিগত জীবন ও মৃত্যু
১৯৮৬ সালে সোহেল চৌধুরী তার সহ-অভিনেত্রি দিতিকে বিবাহ করেন। দিতির সাথে সাংসারিক জীবনে তাদের দুই সন্তান আছে। ১৯৮৭ সালে জন্ম হয় দিতি-সোহেল দম্পতির প্রথম সন্তান লামিয়া চৌধুরীর। ১৯৮৯ সালে এ দম্পতির ছেলে দীপ্ত চৌধুরীর জন্ম হয়। নব্বই দশকের মাঝামাঝি সময়ে দিতি ও সোহেল চৌধুরীর দাম্পত্য জীবনের বিচ্ছেদ ঘটে। ১৯৯৮ সালের ১৮ ডিসেম্বর বনানীর ১৭ নম্বর রোডের আবেদীন টাওয়ারে ট্রাম্পস ক্লাবের নিচে সোহেলকে গুলি করে হত্যা করা হয়।
শ্বেতা ভট্টাচার্য
শ্বেতা ভট্টাচার্য (জন্ম: ২১ সেপ্টেম্বর ১৯৯২) একজন ভারতীয় টেলিভিশন অভিনেত্রী। তিনি যমুনা ঢাকি, সিন্দুরখেলা, জয় কানহাইয়া লাল কি এবং তুমি রবে নীরবের মতো জনপ্রিয় টিভি শোতেও অভিনয় করেছেন।
ঐশানেশ্বর শিব মন্দির
অশয়নেশ্বর বা এইসেনেশ্বর শিব মন্দির হলো ১৩ তম শতাব্দীর হিন্দু মন্দির, যা ভারতের উড়িষ্যা রাজধানী ভুবনেশ্বরের একটি শিব মন্দির। মন্দিরটি মিউনিসিপাল কর্পোরেশন হাসপাতাল, শ্রীরাম নগর, ওল্ড টাউন, ভুবনেশ্বরের প্রান্তে অবস্থিত। এটি মন্দিরের পশ্চিমাংশের  প্রাচীরের কাছাকাছি নির্মিত। এটি একটি জীবন্ত এবং পূর্বের দিকে মুখ করে অবস্থিত একটি মন্দির।
মন্দিরের দেবতা হল একটি চক্রাকার বেদির(বেসমেন্ট) মধ্যে একটি শিব লিঙ্গ। ঋষিথ্র, জালভাঝি, রাদ্রাবহিসেকা, সংক্রান্ত প্রভৃতি রীতিনীতি এখানে পরিলক্ষিত হয়। শিবরাত্রির ছয়দিনের পর ভগবান লিঙ্গরাজ উৎসবটি এই মন্দিরের কাছে নিয়ে আসে।
ইতিহাস
মেঘেশ্বর মন্দিরের সাথে সামঞ্জস্যপূর্ণ সাম্রাজ্যের মতো সপ্তরথ (সাতটি রথ) পরিকল্পনার মতো স্থাপত্যের বৈশিষ্ট্যগুলি ১৩ শতকের অশয়নেশ্বর শিব মন্দিরটি নির্মিত হয়েছিল। অন্যান্য স্থাপত্য বৈশিষ্ট্যগুলি এটি গঙ্গাস দ্বারা নির্মিত হয়েছিল বলে প্রস্তাব করা হয়েছে।
স্থাপত্য
মন্দিরটি বালি পাথর ব্যবহার করে কলিঙ্গ  স্থাপত্য শৈলী মধ্যে নির্মিত হয়। তালা জঙ্গ এবং ঊর্ধ্বাঙ্গা যথাক্রমে খখার মুন্ডি ও পাইধা মুন্ডি দ্বারা সজ্জিত করা হয়। পিসার তিনটি ছাঁচনির্মাণ রয়েছে, যা খখড়া মুন্ডির ধারাবাহিকভাবে সজ্জিত। আনুরাত পাগা (প্রধান অংশ) উত্তরাধিকারসূত্রে খচ্চর মন্ডিসের ধারাবাহিকতা, আনুরাহ প্যাগে কমল কাপ এবং কানিকা পাগড়ের ১০ টি ঘুমি আমলে। রাহাপগাঁর গদিতে দুটি উডিয়েটা সিংহ লক্ষ্য করা যায়। সম্মুখভাগের দেওয়ালে গণ্ডির ভিত্তিতে একটি ক্ষুদ্র রেখা আঙ্গাসিখার রয়েছে।
চিত্রা সেন
চিত্রা সেন (ইংরেজি: Chitra Sen) একজন বাঙালি অভিনেত্রী ও নর্তকী। তিনি মূলত মঞ্চে অভিনয় করেছেন, কিন্তু এছাড়া তিনি চলচ্চিত্রে ও থিয়েটারেও কাজ করেছেন। তিনি জ্ঞানেশ মুখোপাধ্যায়ের অধীনে কাজ শুরু করেন। তিনি রবি ঘোষের সাথেও কাজ করেন। স্বপ্নসন্ধানীতে তিনি তার ছেলে কৌশিক সেনের সাথে কাজ করেন। বর্তমানে তিনি বয়েই গেলো ধারাবাহিকে অভিনয় করছেন।
ব্যক্তিজীবন
চিত্রা সেন (চিত্রা মণ্ডল) ৫ই মে, ১৯৩৪ সালে কলকাতায় জন্মগ্রহণ করেন। তার পিতা পাঁচুগোপাল মণ্ডল ও মাতা আরতি মণ্ডল। তিনি বলকৃষ্ণ মেনন ও শক্তি নাগের কাছ থেকে মণিপুরী ও ভারতনাট্যম শেখেন। তিনি ১৯৬৬ সালে শ্যামল সেনকে বিয়ে করেন, যিনি নিজেও একজন অভিনেতা এবং উৎপল দত্তের ছাত্র ছিলেন। প্রথমে তিনি শ্যামল সেনের পরিচালনায় কাজ করতেন। তার পুত্রবধূ রেশমি সেন একজন নর্তকী ও অভিনেত্রী এবং নাতি রিদ্ধি সেনও একজন উঠতি অভিনেতা।
পলাশ (গায়ক)
সাজ্জাদ হুসাইন পলাশ হলেন একজন জনপ্রিয় বাংলাদেশি গায়ক। তিনি বাংলাদেশের বিনোদন জগতে পলাশ নামে পরিচিত।
জীবনী
নব্বইয়ের দশকে পলাশ অরবিট নামের একটি ব্যান্ডদল গড়ে তোলেন। তার প্রকাশিত প্রথম একক অ্যালবাম ছিল প্রেমের ঠিকানা। তার ৩৮টি একক অ্যালবাম প্রকাশিত হয়েছে। এছাড়াও, তিনি চলচ্চিত্রের গানেও কণ্ঠ দিয়ে থাকেন। তিনি চলচ্চিত্রের দেড় হাজারেরও বেশি গানে কণ্ঠ দিয়েছেন।
পলাশের অ্যালবাম ভুল করেছি ভালোবেসে ২০০২ সালে প্রকাশিত হয়েছিল। এই অ্যালবামে "মা তুমি আমার আগে যেয়ো নাকো মরে" শিরোনামের একটি গান ছিল। এই গানটি পরবর্তীতে খোদার পরে মা শিরোনামের চলচ্চিত্রে ব্যবহৃত হয়। এই গানটির জন্য তিনি ২০১২ সালে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
শ্রীজাত
বাংলা ভাষার আধুনিক যুগের কবিদের মধ্যে শ্রীজাত অন্যতম । সম্পূর্ণ নাম "শ্রীজাত বন্দ্যোপাধ্যায়"। জন্ম ২১ ডিসেম্বর, ১৯৭৫। জন্মস্থান কলকাতা। শ্রীজাত আনন্দ পুরস্কারে (২০০৪) ভূষিত হয়েছেন তার উড়ন্ত সব জোকার কবিতার বইয়ের জন্য। তিনি বর্তমানে ফেসবুকেও সক্রিয় আছেন। এই সোশ্যাল নেটওয়ার্কিং সাইটের মাধ্যমে তিনি বিভিন্ন সাম্প্রতিক ঘটনা সম্পর্কে নিজের অভিমত ব্যক্ত করেছেন এবং ফেসবুকেও তিনি প্রবল জনপ্রিয় হয়ে উঠেছেন। thumbnail|right|শ্রীজাত
উল্লেখযোগ্য কাজসমূহ
শ্রীজাত-এর উল্লেখ্য কাজের মধ্যে উড়ন্ত সব জোকার বিশেষভাবে উল্লেখ্য। এছাড়াও আছে ছোটদের চিড়িয়াখানা (২০০৫), বর্ষামঙ্গল (২০০৬), অকালবৈশাখী (২০০৭), বোম্বে টু গোয়া (২০০৭), কর্কটক্রান্তির দেশ (২০১৪), ইত্যাদি।
গীতিকার
শ্রীজাত কবিতার পাশাপাশি বিভিন্ন ছবির গান রচনা করেছেন।
পুরস্কার
২০০৪ সালে উড়ন্ত সব জোকার বইয়ের জন্য আনন্দ পুরস্কার।
তথ্যসূত্র
২.https://iwp.uiowa.edu/writers/srijato-bandyopadhyay
অশ্লীল যৌনচিত্রণ বিরোধিতা
অশ্লীল যৌনচিত্রণ বিরোধিতার কারণের মধ্যে ধর্মীয় বিরোধিতা, নারীবাদীদের উদ্বেগ কিংবা স্বাস্থ্যের জন্য দাবিকৃত ঝুঁকি যেমন অশ্লীলসামগ্রীতে আসক্তি, ইত্যাদি অন্তর্ভুক্ত। অশ্লীল যৌনচিত্রণ বিরোধী আন্দোলনগুলো অসম সমাজ কর্মীদের সঙ্গে একাত্মতা করেছে অশ্লীল যৌনচিত্রণের বিরোধিতায়, রক্ষণশীল সমাজবাদী থেকে ক্ষতি হ্রাসকরণ নীতির প্রবক্তিত করেছে। "অশ্লীল যৌনচিত্রণের" সংজ্ঞা দেশ ও আন্দোলনভেদে ভিন্ন হয়ে থাকে এবং অনেকে অনেক প্রভেদ করে পর্নোগ্রাফির ক্ষেত্রে, যেটির তারা বিরোধিতা করে, এবং আদিরসাত্মক সৃষ্টিকর্ম, যেটিকে তারা গ্রহণযোগ্য বিবেচনা করে। কখনো কখনো বিরোধিতা নির্দিষ্ট ধরনের অশ্লীল যৌনচিত্ররকে বেশি অথবা কম ক্ষতিকর গণ্য করবে, অপরদিকে অন্যান্যরা এরূপ কোনো পার্থক্য করে না।
২০১৩ সালের একটি গ্যালাপ জরিপ প্রতিবেদন করে যে, যুক্তরাষ্ট্রের প্রাপ্তবয়স্ক মানুষদের মধ্যে ৬৬ শতাংশ বিশ্বাস করে যে অশ্লীল যৌনচিত্রণ হচ্ছে অনৈতিক, অপরদিকে ৩১ শতাংশ বিশ্বাস করে যে এটি নৈতিকভাবে সমর্থনযোগ্য। অশ্লীল যৌনচিত্রণের বিরোধিতায় লিঙ্গ বৈসাদৃশ্য সাম্প্রতিক বছরগুলোতে ব্যাপ্তি পেয়েছে; নারীরা পুরুষদের তুলনায় বেশি বিরোধী থেকেছে, যেখানে পুরুষদের বিরোধিতা প্রত্যাখ্যাত হয়েছে দ্রুত।
ধর্মীয় অভিমত
অধিকাংশ বৈশ্বিক ধর্মগুলো পর্নোগ্রাফির ক্ষেত্রে বিরোধী অবস্থান করে বিভিন্ন যুক্তিসহ ব্যাখ্যা থেকে,  তন্মধ্যে লাজুকতা, মানব মর্যাদা, সতীত্ব এবং অন্যান্য পুণ্যসমূহ রয়েছে। বিশেষ করে ইসলাম ধর্মে পর্নোগ্রাফি একেবারে নিষেধ।(সুরা মুমিনুন, আয়াত 01-05 )
নারীবাদী দৃষ্টিভঙ্গি
কিছু নারীবাদীরা পর্নোগ্রাফির বিরুদ্ধে, যুক্তি দেখান যে এটি হচ্ছে এমন একটি শিল্প যেটি নারীদের শোষণ করে এবং এটির নারীদের বিরুদ্ধে সহিংসতা এর ক্ষেত্রে সহায়তাকারী, এটির প্রযোজনার ক্ষেত্রেও (যেখানে তারা অভিযোগ করেন যে পর্নোগ্রাফিতে অভিনয়কারী নারীদেরকে অপব্যবহার এবং শোষণ করা হয় ইচ্ছামত) এবং এটির ভোগের ক্ষেত্রেও (যে ক্ষেত্রে তারা অভিযোগ করেন যে পর্নোগ্রাফি নারীদেরকে অত্যাচার, অবমাননা এবং দমনের মাধ্যমে যৌনবস্তু হিসেবে প্রকাশ করে, এবং এমন যৌন ও সাংস্কৃতিক দৃষ্টিভঙ্গী তৈরী করে যা ধর্ষণ এবং যৌন হয়রানিকে প্রশ্রয় দেয়)। তারা আরো অভিযোগ করেন যে পর্নোগ্রাফি পুরুষস্বার্থবাদী বিচারে নারীদের ওপর আধিপত্য করতে সাহায্য করে এবং যৌনবৈষম্যবাদকে ত্বরান্বিত করে।
যদিও আরো বিভিন্ন নারীবাদীরা সেন্সরশীপের বিরোধিতা করেন এবং যুক্তরাষ্ট্রে পর্ন-বিরোধী আইন প্রণয়নের সূচনার বিরুদ্ধে যুক্তি দেখিয়েছেন - তাদের মধ্যে রয়েছেন বেটি ফ্রাইডান, কেইট মিলেট, ক্যারেন ডেক্রো, ওয়েন্ডি ক্যামিনার এবং জ্যামাইকা কিনক্লেইড। কিছু যৌন-ধনাত্মক নারীবাদীরা সক্রিয়ভাবে সেসব পর্নোগ্রাফিকে সমর্থন করেন যেখানে নারীদের যৌনতা ধনাত্মকভাবে দেখানো হয়, নারীদেরকে পীড়ন এবং নিচে নামানো ছাড়াই।
রক্ষণবাদী মতবাদ
ধর্মবাদী রক্ষণশীল মানুষেরা সাধারণভাবেই পর্নোগ্রাফির বিরোধিতা করেন, নারীবাদীদের কোনো অংশ হয়তবা তাদের সাথে মিলতে পারে, যদিও তাদের কারণগুলো আলাদা। অনেক ধার্মিক রক্ষণশীলেরা পর্নোগ্রাফিকে শিশুদের ক্ষেত্রে হুমকি হিসেবে দেখেন। কিছু রক্ষণশীল প্রোটেসট্যান্ট যুক্তি দেখান যে যেহেতু পর্নে যোনিজ-শিশ্নজ বহির্ভূত যৌনতা দেখায়, গর্ভপাত করাকে উৎসাহিত করে এবং যৌনবাহিত রোগ বৃদ্ধিতে সাহায্য করতে পারে।
কনসার্নড উইমেন ফর আমেরিকা (সিডব্লিউএ) একটি রক্ষণশীলতাবাদী সংগঠন যেটি সম-লিঙ্গের বিয়ে এবং গর্ভপাতের বিরোধিতা করে। নারী বিরোধী সহিংসতা এর বিষয় নিয়ে আলোচনার সময় তারা পর্নোগ্রাফিকে তুলে আনে। সিডব্লিউএ দৃঢ়ভাবে বলে যে নারীর উপর পুরুষের আক্রমণের একটি বড় কারণ হচ্ছে পর্নোগ্রাফি। সিডব্লিউএ তর্ক করে যে পর্নোগ্রাফি পুরুষদেরকে তাদের পত্নীদেরকে অসম্মান করতে নিশ্চিত প্রত্যয় জাগায় এবং বিয়েকে অবজ্ঞা করা শেখায়, যার ফলে বিয়ের শুদ্ধতা হুমকিতে পড়ে। অন্যান্য বিষয়গুলির তুলনায় সিডব্লিউএর মোকাবেলা করা হয়েছে, তারা পর্নোগ্রাফির বিষয় নিয়ে আসে যখন তারা নারীবাদী বিরোধী হয়, কেননা তাদের অনেকগুলি বিষয় পার্থক্য কেন পর্নোগ্রাফি অপ্রচলিত অ-অরুপ অশ্লীল পর্নোগ্রাফি নারীবাদী।
ক্ষতি ভিত্তিক মতবাদ
আরো দেখুন পর্নোগ্রাফির প্রভাব
ডলফ জিলমান ১৯৮৬ প্রকাশনায় "পর্নোগ্রাফির দীর্ঘায়িত চার্জ প্রভাব" বলে যুক্তিযুক্ত করেছেন যে, অশ্লীল বিষয়বস্তুর বিস্তৃত পরিপ্রেক্ষিতে অনেক প্রতিকূল সমাজতান্ত্রিক প্রভাব সৃষ্টি হয়েছে, দীর্ঘমেয়াদী একাত্মতা সম্পর্কের জন্য হ্রাসকৃত সম্মান সহ, এবং প্রজননের জন্য একটি নিখুঁত ইচ্ছা। তিনি এই পরীক্ষামূলক উপসংহার তত্ত্বগত ভিত্তিতে বর্ণনা করেন:":পর্নোগ্রাফিতে সংঘটিত মানগুলি পরিবার ধারণার সাথে স্পষ্টতই সংঘর্ষ হয় এবং তারা সম্ভাব্য বিয়ে, পরিবার এবং শিশুদের পক্ষে প্রথাগত মূল্যবোধকে ক্ষতিগ্রস্ত করে দেয় ... অশ্লীল বিষয়গুলি স্ক্রিপ্টগুলি কেবলমাত্র যারা অংশ নিচ্ছে তাদের সাথে যৌন সম্পর্ক স্থাপনের উপর নির্ভর করে বা একে অপরকে প্রতিশ্রুতিবদ্ধ, এবং শীঘ্রই অংশ নেবে না, আবার কখনো দেখা হবে না ... পর্নোগ্রাফিতে যৌন নিপীড়ন মানসিক সংযুক্তি, উদারতা, যত্নশীলতা এবং বিশেষত সম্পর্কের ধারাবাহিকতা বজায় রাখার একটি কাজ নয়, যেমন ধারাবাহিকতা দায়বদ্ধতা, কাশিরণ এবং খরচগুলিতে অনুবাদ করুন।"
১৯৮২ সালে জিলমানের একটি গবেষণায় এও উল্লেখ করেছিলেন যে, যৌন সহিংসতার শিকার হওয়া ব্যক্তিদের প্রতি পর্নোগ্রাফির দীর্ঘস্থায়ী পরিণতি পুরুষ ও নারী উভয়কেই বিব্রত করেছে। অশ্লীল চলচ্চিত্র দেখানোর পর, পরীক্ষার বিষয়গুলিকে একটি ধর্ষণকারীর জন্য যথাযথ শাস্তি নেওয়ার জন্য বলা হয়েছিল। পরীক্ষার বিষয়গুলির কারাবাসের শর্তগুলি সুপারিশ করেছিল যা নিয়ন্ত্রিত বিষয়গুলির তুলনায় উল্লেখযোগ্যভাবে বেশি নমনীয় ছিল যারা পর্নোগ্রাফি দেখেনি।
জিলমানের মত কিছু গবেষক বিশ্বাস করেন যে পর্নোগ্রাফি যৌন নির্যাতনের হার বৃদ্ধির মাধ্যমে সমাজের কাছে অস্পষ্ট ক্ষতি করে, গবেষণার একটি লাইন যা "পর্নোগ্রাফির প্রভাব: একটি আন্তর্জাতিক দৃষ্টিকোণ" অন্য গবেষকরা বিশ্বাস করেন যে পর্নোগ্রাফি এবং যৌন অপরাধ হ্রাসের মধ্যে একটি পারস্পরিক সম্পর্ক রয়েছে। Other researchers believe that there is a correlation between pornography and a decrease of sex crimes.
পর্নোগ্রাফিকে প্রায়ই মানব যৌনতা একটি ভুল ছবি উপস্থাপন জন্য সমালোচনা করা হয়।
আমেরিকান সংস্কৃতিতে স্পষ্টভাবে যৌন স্পষ্টতা অভিযোজন "আমেরিকার অশ্লীলতা" বলা হয়েছে কি অংশ।".
ধর্ষণ সংস্কৃতি প্রায়ই অশ্লীল যৌনচিত্র আসে যখন আলোচনা করা হয়, এবং তাদের ধর্ষণের কারণে মহিলাদের শিকার- blaming সমাজ দ্বারা সংজ্ঞায়িত করা হয়। এটি সমাজকে ধর্ষণ কম গুরুত্বপূর্ণ হিসাবে পরিচিত। পর্নোগ্রাফির ওয়েবসাইটগুলির বেশিরভাগ অনুসন্ধানী শিরোনাম ধর্ষণের দৃশ্য।
কর্ণতলী নদী
কর্ণতলী নদী বা বংশী নদী (সাভার) বাংলাদেশের উত্তর-কেন্দ্রীয় অঞ্চলের ঢাকা জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৭৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বংশী নদী (সাভার)র প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪০।
প্রবাহ ও মোহনা
কর্ণতলী নদীটি ঢাকা জেলাধীন সাভার উপজেলার সাভার পৌরসভা এলাকায় প্রবহমান ধলেশ্বরী নদী (বংশী নদী) থেকে উৎপত্তি লাভ করে ক্রমশ দক্ষিণ-পূর্ব দিকে একই উপজেলার আমিনবাজার পর্যন্ত প্রবাহিত হয়ে তুরাগ নদীতে পতিত হয়েছে।
অন্যান্য তথ্য
কর্ণতলী নদীতে সারাবছর পানিরপ্রবাহ দৃষ্ট হয়। সাভার পৌরসভার পাশ দিয়ে এই নদী বয়ে গেছে।
অবোধ বিহারী
অবোধ বিহারী  (জন্ম:- ১৮৬৯ - মৃত্যু:- ৮ মে ১৯১৫) অগ্নিযুগের স্বাধীনতা সংগ্রামের একজন বিখ্যাত বিপ্লবী ছিলেন তিনি। তার জন্ম হয়েছিল ১৮৬৯ সালে দিল্লিতে। তিনি মহান বিপ্লবী নেতা রাসবিহারী বসুর একজন সহযোগী ছিলেন। রাসবিহারী বসুর বিপ্লবী কর্মকাণ্ডের কারণে ব্রিটিশ শাসকদের  একসময় ঘুম কেড়ে নিয়েছিল বিপ্লবীরা। অবোধ বিহারী ভাইসরয় লর্ড হার্ডিঞ্জকে বোমা মেরেছিলেন এবং লরেন্স গার্ডস বোমা কেলেঙ্কারীতেও মুখ্য ভূমিকা পালন করেছিলেন।
সংক্ষিপ্ত পরিচয়
অবোধ বিহারী এছাড়াও ভাইসরয়ের মিছিলে বোমা নিক্ষেপ করার পরিকল্পনায় জড়িত ছিলেন। দিল্লির চাঁদনী চকে ১৯১২ সালের ২৩ শে ডিসেম্বর লর্ড হার্ডিঞ্জ হাতির পিঠে বসে আসেন এবং সেখানেই তার ওপর বোমা নিক্ষেপ করেন বসন্ত বিশ্বাস। তারপর রাসবিহারী বোস এই ঘটনার পরে দেরাদুনে এবং পরে জাপানে চলে যান।
১৯১৪ সালের ফেব্রুয়ারিতে, অবোধ বিহারীকে গ্রেপ্তার করা হয় এবং দিল্লি ষড়যন্ত্র মামলায় মামলা করা হয়।
সরকারি মুজিব কলেজ, টাঙ্গাইল
সরকারি মুজিব কলেজ বাংলাদেশের টাঙ্গাইল জেলার সখিপুর উপজেলার অন্তর্গত একটি সরকারি শিক্ষা প্রতিষ্ঠান। এটি ১৯৭২ সালের ১৪ ফেব্রুয়ারি প্রতিষ্ঠা লাভ করে।
ইতিহাস
বঙ্গবীর আব্দুল কাদের সিদ্দিকী -এর নেতৃত্বে এ কলেজটি ১৯৭২ সালে প্রতিষ্ঠিত হয়। বঙ্গবন্ধু শেখ মুজিবুর রহমানের জীবদ্দশায় তার নামানুসারে কলেজটির নামকরণ করা হয় ‘মুজিব কলেজ’। ১৯৭৫ সালে ১৫ আগস্ট বঙ্গবন্ধুকে নৃশংসভাবে হত্যা করা হয়। এই হত্যার প্রতিবাদে আব্দুল কাদের সিদ্দিকী সশস্ত্র সংগ্রামের ডাক দেন ও প্রতিরোধ গড়ে তুলেন। পরে তিনি স্বেচ্ছায় ভারতে নির্বাসন গ্রহণ করেন। তৎকালীন সামরিক জান্তারা কলেজটিতে মিলিটারী ক্যাম্প স্থাপন করে এবং কলেজের কার্যক্রম বন্ধ করে দেয়। পরবর্তীতে ১৯৮০ সালে প্রেসিডেন্ট জিয়াউর রহমান সখিপুর সফরে আসলে সখিপুর কলেজের নামে দুই লক্ষ টাকা বরাদ্দ করেন। বরাদ্দকৃত টাকা উত্তোলনের জন্য ‘মুজিব কলেজ’র স্থলে ‘সখিপুর কলেজ’ নাম ব্যবহার করা হয়। পরবর্তীতে আব্দুস সালাম ফকির সাহেব টাঙ্গাইল জেলা জজ কোর্টে একটি মামলা করেন। ঐ মামলার রায়ের বলে কলেজটির পূর্বের ‘মুজিব কলেজ’ নামটি পুণর্বহাল করা হয়।
ফুটসাল
ফুটসাল একটি ফুটবল-ভিত্তিক ক্রীড়া, যা ফুটবল মাঠের চেয়ে ছোট একটি শক্ত মাঠে এবং প্রধানত অভ্যন্তরীণ মাঠে অনুষ্ঠিত হয়। এই ক্রীড়াকে সংক্ষিপ্ত স্তরের ফুটবল হিসেবে বিবেচনা করা হয়। এটি ৫ জনের দলের সমন্বয়ে অনুষ্ঠিত ফুটবল, যা অভ্যন্তরীণ ফুটবলের সাথে মিল রয়েছে।
উৎপত্তি
১৯৩০ সালে উরুগুয়ের মোন্তেভিদেওর একজন শিক্ষক হুয়ান কার্লোস সেরিয়ানি কর্তৃক ওয়াইএমসিএ-এর জন্য অভ্যন্তরীণ ফুটবলের একটি সংস্করণ তৈরি করার মাধ্যমে ফুটসালের উদ্ভাবন হয়েছে। এই ক্রীড়াটি মূলত বাস্কেটবল মাঠের জন্য বিকশিত হয়েছিল। ১৯৩৩ সালের সেপ্টেম্বর মাসে নতুন ক্রীড়ার জন্য নিয়মের একটি বই প্রকাশিত হয়েছিল। ফুটবল ইতিমধ্যে উরুগুয়েতে অত্যন্ত জনপ্রিয় ছিল এবং দেশটি ১৯৩০ বিশ্বকাপ এবং ১৯২৪ এবং ১৯২৮ গ্রীষ্মকালীন অলিম্পিকে স্বর্ণপদক জয়ের পর এটি আরও বেশি মানুষকে আকৃষ্ট করেছিল। সেরিয়ানির লক্ষ্য ছিল ফুটবলের মতো একটি দলগত খেলা তৈরি করা, যা ঘরের ভেতরে অথবা বাইরে উভয় স্থানে খেলা যেতে পারে।
প্রাথমিকভাবে নিয়মগুলো অভিন্ন ছিল না। ১৯৫৬ সালে, হাবিব মাফুজ এবং লুইজ গনজাগা গোনসাগা দে ওলিভেইরা ফের্নান্দেস ব্রাজিলের সাও পাওলোর ওয়াইএমসিএ-এর মধ্যে জ্যেষ্ঠদের প্রতিযোগিতা আয়োজন করার অনুমতি দেওয়ার জন্য নিয়মগুলো সংশোধন করেছিলেন। লুইজ গনজাগা গোনসাগা দে ওলিভেইরা ফের্নান্দেস ১৯৫৬ সালে "বুক অব রুলস অব ফুইতসাল" নামক ফুটসালের নিয়মাবলীর একটি বই লিখেছিলেন, যা পরবর্তীকালে আন্তর্জাতিক পর্যায়েও গৃহীত হয়েছিল। ১৯৬৫ সালে, উরুগুয়ে, প্যারাগুয়ে, পেরু, আর্জেন্টিনা এবং ব্রাজিল নিয়ে গঠিত কনফেদেরাসিওন সুদামেরিকানা দে ফুতবোল দে সালোন গঠিত হয়েছে। এর কিছুদিন পরেই একটি অনন্য প্রতিযোগিতার আয়োজন করা হয়েছিল। এটি দক্ষিণ আমেরিকান গণমাধ্যমের পাশাপাশি জনগণের কাছে বেশ আকর্ষিত করেছিল, যার ফলে দর্শক নিয়মিতভাবে ফুটসাল অনুসরণ করতে শুরু করেছিল। বিশেষ করে সাংবাদিক হোসে আন্তোনিও ইংলেস এই ক্রীড়াটির দ্রুত বিস্তারে বেশ অবদান রেখেছিলেন, সেইসাথে খেলাটি সংজ্ঞায়িত করার জন্য "ফুটসাল" নামটি তৈরি করা ব্যক্তি হিসেবে তাকে কৃতিত্ব দেওয়া হয়।
২০১৪ সালের ৭ই সেপ্টেম্বর তারিখে ব্রাজিলের রাজধানী ব্রাসিলিয়ার এস্তাদিও ন্যাশিওন্যাল মানে গ্যারিঞ্চায় ব্রাজিল ও আর্জেন্টিনার মধ্যকার ৫৬,৪৮৩ জন দর্শকের সামনে ইতিহাসের সবচেয়ে দর্শকের উপস্থিতিতে ফুটসাল ম্যাচটি অনুষ্ঠিত হয়েছে।
নামকরণ
ফুটসাল স্পেনীয় শব্দ "ফুতবোল সালা" অথবা "ফুতবোল দে সালোন" এবং পর্তুগিজ শব্দ "ফুতেবোল দে সালাও" (সকল শব্দের অর্থ "অভ্যন্তরীণ ফুটবল") হতে আগত। ১৯৮৫ সালে স্পেনের মাদ্রিদে অনুষ্ঠিত দ্বিতীয় বিশ্ব চ্যাম্পিয়নশিপের সময়, স্পেনীয় নাম "ফুতবোল সালা" ব্যবহার করা হয়েছিল। ১৯৮৫ সালে ফিফার সাথে "ফুতবোল" নামটি নিয়ে বিতর্কের পর বিশ্ব ফুটসাল অ্যাসোসিয়েশন বর্তমান নামটি নিবন্ধিত করেছে। তারপর থেকে, ফুটসাল আনুষ্ঠানিকভাবে এবং আন্তর্জাতিকভাবে স্বীকৃত নাম হয়ে উঠেছে এবং বর্তমানে ফিফাও এই শব্দটি ব্যবহার করছে।
পরিচালনা পরিষদ
ফুটসালের সবচেয়ে গুরুত্বপূর্ণ দুটি নিয়ন্ত্রক সংস্থা হল বিশ্ব ফুটসাল অ্যাসোসিয়েশন (এএমএফ) এবং ফিফা। এএমএফ হল ফুটসালের মূল পরিচালনা পরিষদের উত্তরাধিকারী সংগঠন। ফিফা পরবর্তীকালে ফুটসালের প্রতি আগ্রহ প্রকাশ করেছে। তবে, ফিফা এবং এএমএফের মধ্যে পরিচালনা পরিষদের পুনর্মিলনের জন্য আলোচনা সফল হয়নি, যার ফলে ফিফা তাদের নিজস্ব আলাদা প্রতিযোগিতার আয়োজন করে থাকে।
আন্তর্জাতিক ফুটসাল জোট (আইএফএ) হল বিশ্বের উচ্চমানের ফুটসাল প্রতিযোগিতা আয়োজনের জন্য গঠিত দেশগুলোর একটি অংশীদারিত্ব। এটি ফিফার সাথে প্রতিযোগিতা করার পরিবর্তে নিজেদের আনুষঙ্গিক হিসেবে প্রকাশ করে থাকে। এর সদস্যতা উত্তর ও দক্ষিণ আমেরিকা, ইউরোপ, আফ্রিকা, এশিয়া এবং ওশেনিয়া থেকে বিভিন্ন দেশে বিস্তৃত। আইএফএ-এর পৃষ্ঠপোষকতায় বেশ কয়েকটি প্রতিযোগিতা অনুষ্ঠিত হয়েছে, যার মধ্যে রয়েছে ২০১৯ সালে অনুষ্ঠিত পুরুষদের জন্য একটি বিশ্বকাপ এবং ২০১৭ সালে অনুষ্ঠিত নারীদের জন্য একটি বিশ্বকাপ অন্যতম।
মাই ডিয়ারেস্ট এনিমি
মাই ডিয়ারেস্ট এনিমি একটি ইসরায়েলি ডকুমেন্টারি যাতে ইসরায়েলের আমনন লিপকিন-শাহাক এবং প্যালেস্টাইনের হানি আল-হাসান, দুই পক্ষের দুই প্রভাবশালী নেতার বহুল প্রতীক্ষিত বৈঠকের প্রস্তুতির অন্তরালে ইসরায়েলের গোপন কুটনৈতিক প্রয়াসের কথা তুলে ধরা হয়েছে।
সারাংশ
এই ডকুমেন্টারিটিতে পরিবরতন আনতে সক্ষম দুই প্রতাপশালী ব্যক্তির মধ্যে উত্তেজনাপূরণ বৈঠকের ধারাবিবরণ দেয়া হয়েছে। আমনন ছিলেন ইসরায়েলের সামরিক বাহিনির চীফ অব স্টাফ, আর হানিকে বিবেচনা করা হত ইয়াসির আরাফাতের ডান হাত। এই ডকুমেন্টারির নিরমাতারা নিরলস চেষ্টা করেছেন যাতে এমন দুই ব্যক্তির মধ্যে সাক্ষাতটি ঘটে যাদের মধ্যে পারষ্পরিক মিলের পরিমাণ সবাধারণের অনুমানের চাইতে বেশি ছিল।
"এই দুজনের হাত মেলানোটাকে সম্ভব করার জন্য আমাদের এক বছরেরও বেশি সময় কাজ করতে হয়েছে," ডকুমেন্টারির নিরমাতা মন্তব্য করেন যখন আমনন বৈঠকের রুমে ঢুকে হানিকে সম্ভাষণ দিচ্ছিলেন।
মৈতৈ মণিপুরী ভাষাভাষী অনুয়ায়ী ভারতের রাজ্যসমূহ
২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী অসমীয়াভাষীর তালিকা নিম্নরূপ:
শ্রীমঙ্গল সরকারি কলেজ
এখানে ১টি ড্রেন, ৩টি পাকা ভবন, ১টি প্রশাসনিক ভবন, বিএনসিসি প্লাটুন কক্ষ ১টি, ১টি সুসজ্জিত বাগান, ১ টি মসজিদ ও দুটি কলেজ গেইট রয়েছে ।
শাখাসমূহ
স্নাতক(সম্মান)কোর্স সমূহ:
অধ্যক্ষ হিসাবে আছেন প্রফেসর সৈয়দ মোহাম্মদ মহসীন।
অলক শর্মা
অলক শর্মা (জন্ম ৭ সেপ্টেম্বর ১৯৬৭) একজন ব্রিটিশ রাজনীতিবিদ। তিনি বর্তমানে মন্ত্রিপরিষদ ভিত্তিক সিওপি-২৬ এর সভাপতির দায়িত্ব পালন করছেন এবং বৃটিশ মন্ত্রীসভার পূর্ণ সদস্য। তিনি ২০১০ সালের সাধারণ নির্বাচনে রেডিং ওয়েস্টথেকে কনজারভেটিভ পার্টির (ইউকে) সংসদ সদস্য (এমপি) নির্বাচিত হন। অলোক শর্মা এর আগে ২০১৭ থেকে ২০১৮ সময়কালে আবাসনমন্ত্রী হিসাবে এবং ২০১৮ থেকে ২০১৯ সাল পর্যন্ত কর্মসংস্থান মন্ত্রীর দায়িত্ব পালন করেন।. তিনি আন্তর্জাতিক উন্নয়ন বিষয়ক মন্ত্রী হিসেবে ২০১৯ সালে মন্ত্রিসভায় যোগদান করেন, এবং ২০২০ সালে বাণিজ্য, জ্বালানি ও শিল্প কৌশল বিষয়ক মন্ত্রী হন। ২০২১ সাল পর্যন্ত তিনি এ দায়িত্ব পালন করেছিলেন।
শিক্ষা এবং কর্মজীবন
শর্মা উত্তর ভারতের আগ্রা শহরে জন্মগ্রহণ করেন, কিন্তু পাঁচ বছর বয়সে পিতার সাথে রেডিং শহরে চলে আসেন এবং হিন্দু পরিবেশে বড় হতে থাকেন। তাঁর পিতা রক্ষণশীল রাজনীতিতে জড়িত ছিলেন এবং কনজারভেটিভ দলের বার্কশায়ার অঞ্চলের চেয়ারম্যান হন এবং ভারতীয় কনজারভেটিভ পার্লামেন্টারি ফ্রেন্ডস প্রতিষ্ঠায় সহায়তা করেছিলেন। শর্মা রেডিংয়ের আর্লি ও হুইটলি উডের শহরতলিতে বেড়ে ওঠেন এবং প্রেজেন্টেশন কলেজ, সনিংয়ের ব্লু কোট স্কুল এবং স্যালফোর্ড বিশ্ববিদ্যালয়ে পড়াশোনা করেন, সেখান থেকে তিনি ১৯৮৮ সালে ইলেক্ট্রনিক্স ও ফলিত পদার্থবিজ্ঞানে বিএসসি পাস করেন। মি. শর্মা পরবর্তীকালে চার্টার্ড অ্যাকাউন্ট্যান্ট এর মর্যাদা লাভ করেন, নিককো সিকিউরিটিজ এবং তারপরে স্ক্যান্ডিনাভিস্কা এনস্কিল্ডা ব্যাঙ্কেনের সাথে কর্পোরেট ফিনান্স অ্যাডভাইজরিতে যোগদান করেন।ইতোঃপূর্বে তিনি ম্যানচেস্টারে ডেলয়েট হাসকিনস অ্যান্ড সেলস-এর প্রশিক্ষণ নিয়েছিলেন, যেখানে তিনি লন্ডন, স্টকহোম এবং ফ্র্যাঙ্কফুর্টের সিনিয়র কর্মকর্তা হিসেবে দায়িত্ব পালন করেন।মি শর্মা আন্তঃসীমান্ত চুক্তি, অধিগ্রহণ, তালিকাভুক্তি এবং পুনর্গঠন সম্পর্কিত কর্পোরেট এবং বেসরকারি-ইক্যুইটি খাতের ক্লায়েন্টদের পরামর্শদাতা হিসেবেও কাজ করেন। মি.শর্মা রেডিংয়ের একটি স্থানীয় প্রাথমিক বিদ্যালয়ের গভর্নর হিসেবে দায়িত্বরত। পূর্বে তিনি বো গ্রুপের অর্থনৈতিক বিষয়ক রাজনৈতিক থিঙ্ক-ট্যাঙ্ক কমিটির চেয়ারম্যান হিসাবে দায়িত্ব পালন করেছিলেন।
সংসদ সদস্য
মি. শর্মা ২০০৬ সালে রেডিং পশ্চিম আসনের জন্য কনজারভেটিভ পার্টির (ইউকে) প্রার্থী হিসাবে নির্বাচিত হয়েছিলেন। তিনি ২০১০ সালের সাধারণ নির্বাচনে রেডিং ওয়েস্টের এমপি নির্বাচিত হয়েছিলেন, লেবার এমপি মার্টিন সালটারের অবসর গ্রহণ করলে ৬০০৪ ভোট পেয়ে সংখ্যাগরিষ্ঠতা অর্জন করেন। ২০১৫ সালের সাধারণ নির্বাচনে তিনি ৬৫০০ ভোট পেয়ে সংখ্যাগরিষ্ঠতা নিয়ে পুনর্নির্বাচিত হন। ২০১৭ সালের সাধারণ নির্বাচনে, তিনি তাঁর আসনটিতে ২,৮৭৬ ব্যবধানে সংখ্যাগরিষ্ঠের সাথে জয়লাভ করেছিলেন। পুনর্নির্বাচিত হওয়ার পরে শর্মা তাঁর ওয়েবসাইটে লিখেছিলেন: "আমি রেডিংয়ে বড় হয়েছি এবং রেডিংয়ের একজন স্থানীয় অধিবাসী হিসেবে আমি আমার নিজের শহরে একটি নির্বাচনী এলাকার জন্য পুনরায় নির্বাচিত হয়ে আনন্দিত।" ২০১৯ সালের সাধারণ নির্বাচনে তাঁর সংখ্যাগরিষ্ঠতা বৃদ্ধি পেয়ে ৪১১৭ হয়
সংসদে প্রাথমিক সময়কাল (২০১০-২০১৬)
মি শর্মা জুলাই,২০১০ থেকে ফেব্রুয়ারি,২০১১ সময়কালে বিজ্ঞান ও প্রযুক্তি নির্বাচন কমিটির সদস্য এবং সেপ্টেম্বর,২০১৪ থেকে মার্চ,২০১৫ এই সময়ে ট্রেজারি সিলেক্ট কমিটির সদস্য হিসাবে দায়িত্ব পালন করেছেন। শর্মা ২০১২ থেকে ২০১৫ পর্যন্ত কনজারভেটিভ পার্টির ভাইস চেয়ারম্যান ছিলেন এবং এবং ২০১৪ সালে ভারতীয় কনজারভেটিভ ফ্রেন্ডস-এর কো-চেয়ারম্যান ছিলেন।
২০১১ সালের সেপ্টেম্বরে শর্মা ট্রেজারির তৎকালীন আর্থিক সচিব মার্ক হোবনের সংসদীয় একান্ত সচিব (পিপিএস) নিযুক্ত হন। ] পিপিএস থাকাকালীন শর্মা দুটি ফিনান্স বিল, ২০১৩ ব্যাংকিং সংস্কার বিল এবং ২০১১ সালের পেনশন বিল সহ বেশ কয়েকটি সরকারি বিল কমিটিতে কাজ করেন। তিনি মন্ত্রিপরিষদ অফিসের সামগ্রিক দায়িত্বে থাকা ডুচি অব ল্যাঙ্কাস্টারের প্রাক্তন চ্যান্সেলর স্যার অলিভার লেটউইনের পিপিএস হিসাবেও দায়িত্ব পালন করেছিলেন। ২০১৬ সালে শর্মাকে প্রধানমন্ত্রীর "ভারতীয় অবকাঠামো বিষয়ক দূত" হিসাবে নিয়োগ দেওয়া হয়েছিল।
জুনিয়র মন্ত্রী (২০১৬-২০১৯)
শর্মা জুলাই ২০১৬ থেকে জুন ২০১৭ পর্যন্ত বিদেশ ও কমনওয়েলথ অফিসে সংসদীয় আন্ডার সেক্রেটারি ছিলেন।
২০১৭ সালের জুনে গ্যাভিন বারওয়েলকে হারিয়ে তিনি হাউজিং মিনিস্টার নিযুক্ত হন সেখানে ২০১৭ সালের সাধারণ নির্বাচনে তার আসনটি হারিয়েছিলেন।
গৃহায়ন প্রতিমন্ত্রী হিসাবে শর্মা গ্রেনফেল টাওয়ারের আগুনের বিষয়ে সরকারি প্রতিক্রিয়াটি জানানোর জন্য দায়বদ্ধ ছিলেন।৫ জুলাই ২০১৭-তে হাউস অফ কমন্সে একটি বিবৃতি দিতে যাওয়ার সময় তিনি মিডিয়ার মনোযোগ আকর্ষণ করেন।
আন্তর্জাতিক উন্নয়ন বিষয়ক প্রতিমন্ত্রী
অক্টোবরে মি. শর্মা বলেছিলেন যে তিনি জলবায়ু পরিবর্তনের বিরুদ্ধে লড়াই করা, টেকসই অর্থনীতি গড়ে তোলা এবং নারীর অধিকারের উন্নয়নে উনিশতম আন্তর্জাতিক উন্নয়ন সংস্থার তহবিলে ব্যবহারে মনোযোগী করার ব্যাপারে বিশ্বব্যাংকের উপরে যুক্তরাজ্যের প্রভাব কাজে লাগাতে চেয়েছিলেন।
সিওপি ২৬
২০২০ সালের ১৩ ফেব্রুয়ারি ব্যবসায়, জ্বালানি ও শিল্প কৌশল বিষয়ক সেক্রেটারি হিসাবে তাঁর নিয়োগের পাশাপাশি ক্লেয়ার পেরি ও'নিলকে বরখাস্ত করার পরে শর্মাকে ২০২১ জাতিসংঘের জলবায়ু পরিবর্তন সম্মেলন (সিওপি ২৬) এর সভাপতিও নিযুক্ত করা হয়, । ২০২০ সালের জানুয়ারিতে সম্মেলনটি ২০২০ সালের নভেম্বরে করার জন্য পরিকল্পনা করা হয়েছিল;তবে ২০২০ সালের মে মাসে এটি ২০২১ সালের নভেম্বর মাসে করার জইন্য স্বিদ্ধান্ত গৃহীত হয়
২০২১ সালের ৮ জানুয়ারি, শর্মা সিওপি ২৬-র পূর্ণকালীন সভাপতি হওয়ার জন্য এবং স্টেট সেক্রেটারির পদ থেকে পদত্যাগ করেন। তিনি মন্ত্রিপরিষদ অফিসে চলে আসেন এবং মন্ত্রিসভার পূর্ণ সদস্য হিসাবে তার অবস্থান ধরে রাখেন।
রাজনৈতিক অবস্থান
অলোক শর্মা ডিএফআইডি স্থায়ী সচিব ম্যাথিউ রাইক্রফ্টের সাথে (48367784362).jpg Permanent Secretary Matthew Rycroft in 2019.]]
অবৈতনিক স্কুল
মি. শর্মাকে ২০১৫ সালের সেপ্টেম্বরে ওয়েস্ট রেডিংয়ে নতুন মাধ্যমিক স্কুল- রেন স্কুলের পৃষ্ঠপোষকও নিযুক্ত করা হয়েছে। শর্মা নতুন স্কুল অনুমোদিত হওয়ার ক্ষেত্রে ওয়েস্ট রেডিং এডুকেশন নেটওয়ার্ককে সাহায্য করেছিলেন এবং স্কুলকে একটি উপযুক্ত স্থায়ী জায়গা পেতে সহায়তা করেছেন।
হিথ্রো বিমান বন্দর
শর্মা হিথ্রো বিমানবন্দর সম্প্রসারণের সোচ্চার সমর্থক এবং ইংল্যান্ডের দক্ষিণ পূর্ব অঞ্চলে বিমানবন্দর রানওয়ের সংখ্যা বাড়ানোর পক্ষে কথা বলেছিলেন এবং দাবি করেন যে "হাবের পর্যাপ্ত সক্ষমতার অভাবে যুক্তরাজ্যের চাকরি এবং বিনিয়োগে সমস্যা হচ্ছে।" তার নিজের নির্বাচনী এলাকায় বিরোধিতা সত্ত্বেও; ২০০৯ সালে তিনি বলেছিলেন: “হিথ্রোর তৃতীয় রানওয়ে পরিবেশ এবং লক্ষ লক্ষ মানুষের জীবন মানের ক্ষতি করে,সময় এসেছে তৃতীয় রানওয়ে বন্ধ করার এবং যদি কনজারভেটিভ সরকার নির্বাচিত হয় তবে আমরা অবশ্যই এই পরিবেশ বিপর্যয় বন্ধ করব।"
সড়ক নিরাপত্তা
পার্লে তে দু'জন সাইক্লিস্টের মৃত্যুর পরে, শর্মা বিপজ্জনকভাবে গাড়ি চালিয়ে কারো জীবনহানি ঘটালে শাস্তি হিসেবে দীর্ঘ কারাদন্ডের জন্য প্রচারণা চালিয়েছেন। শর্মা এই ইস্যুতে সংসদীয় বিতর্ক শুরু করেছিলেন এবং ক্ষতিগ্রস্থদের পরিবারগুলির দ্বারা শুরু করা একটি আবেদন কে সমর্থন করেছিলেন, যা ৫৫,০০০ এর বেশি স্বাক্ষর সংগ্রহ করতে সমর্থ হয়।
রেল নীতি
মি. শর্মা রেডিং এবং লন্ডনের মধ্যে গ্রেট ওয়েস্টার্ন রুটে চলাচলকারী ট্রেনগুলিতে প্রথম-শ্রেণীর গাড়ির সংখ্যা হ্রাস করতে প্রচারণা চালান। ২০১৫ সালের জানুয়ারিতে, তিনি অধিক যাত্রীচাপ কমানোর জন্যে স্ট্যান্ডার্ড ক্লাসের ক্ষমতা বৃদ্ধির প্রস্তাবগুলি নিয়ে রেলমন্ত্রী ক্লেয়ার পেরি এবং ফার্স্ট গ্রেট ওয়েস্টার্নের ব্যবস্থাপনা পরিচালক মার্ক হপউডের সাথে বৈঠক করেন।
ইস্ট-ওয়েস্ট লিডার ফোরাম
মি. শর্মা ইউরোপ, ভারত এবং চীনের ব্যবসায়ী নেতাদের মধ্যে একটি আলোচনা ফোরাম, 'ইস্ট ওয়েস্ট লিডারস ফোরাম' গঠন করেছিলেন। ২০১৪ সালের সেপ্টেম্বরে লন্ডনে অনুষ্ঠিত উদ্বোধনী অনুষ্ঠানে মূল বক্তব্য দেন তৎকালীন স্বরাষ্ট্রমন্ত্রী থেরেসা মে।
ব্যক্তিগত জীবন
মি.শর্মা বিবাহিত এবং স্ত্রী এবং দুই কন্যার সাথে রেডিংয়ের কাভারশামে থাকেন। তাঁর স্ত্রী একজন সুইডিশ শর্মা ২০১৯ সালে শ্রীমৎ ভগবত গীতা হাতে হাউস অফ কমন্সে শপথ নিয়েছিলেন।
দূরদৃষ্টি
দূরদৃষ্টি (hypermetropia/hyperopia) বা দীর্ঘদৃষ্টি হলো চোখের একটি অবস্থা যেখানে দূরের বস্তু পরিষ্কারভাবে দেখা যায় কিন্তু কাছের বস্তু ঝাপসা লাগে। অক্ষিকাচের উপযোজন ক্ষমতা কমে যাওয়ায় আগত আলোকরশ্মি অক্ষিপট বা রেটিনায় আপতিত না হয়ে এর পশ্চাতে হয়। তরুণদের ক্ষেত্রে হালকা দূরদৃষ্টির সমস্যা থাকলে অক্ষিকাচের উপযোজন ক্ষমতার কারণে তাদের দৃষ্টিশক্তিতে কোনো ত্রুটি প্রতীয়মান হয় না। তবে দীর্ঘক্ষণ পড়লে চোখে টান অনুভব হতে পারে। দূরের বস্তু স্পষ্ট দেখা গেলেও কাছের বস্তু ঝাপসা লাগে তাই এটি দূরদৃষ্টি নামে পরিচিত। তবে দূরদৃষ্টির সমস্যা প্রকট হলে দূর ও নিকট উভয় বস্তু দেখতেই সমস্যা হবে। এছাড়া অভিযোজনজনিত ত্রুটি, দ্বিনেত্রজনিত ত্রুটি, অ্যামব্লিয়োপিয়া, তির্যক দৃষ্টি প্রভৃতি সমস্যাও হতে পারে। নবজাতকদের দূরদৃষ্টি থাকে, তবে বয়স বৃদ্ধির সাথে সাথে এটি কমে যায়।
দীর্ঘদৃষ্টির অনেক কারণ রয়েছে। এটি হতে পারে যখন অক্ষিগোলকের অক্ষীয় দৈর্ঘ্য বা ব্যাসার্ধ কমে যায় অথবা লেন্সের অভিসারী ক্ষমতা কমে যায় বা ফোকাস দূরত্ব বেড়ে যায় বা লেন্স বা কর্নিয়া স্বাভাবিকের তুলনায় সমতল হয়। অন্যান্য কারণের মধ্যে রয়েছে অক্ষিকাচের প্রতিসরণাঙ্ক, অক্ষিকাচের অবস্থানের পরিবর্তন অথবা অক্ষিকাচের অনুপস্থিতি। ঝুঁকিপূর্ণ বিষয়গুলোর মধ্যে রয়েছে এই রোগের পারিবারিক ইতিহাস, বহুমূত্র, কিছু ওষুধ ও চোখের আশে পাশে অর্বুদ বা টিউমার হওয়া। এটি চোখের একধরনের প্রতিসরণজনিত দৃষ্টিত্রুটি। চক্ষু পরীক্ষার মাধ্যমে রোগ নির্ণয় করা যায়।
চশমা, কন্ট্যাক্ট লেন্স অথবা কর্নিয়ার শল্যচিকিৎসার মাধ্যমে চিকিৎসা করা যায়। চশমা ব্যবহার করা অপেক্ষাকৃত সহজ তবে কন্ট্যাক্ট লেন্স প্রশস্ততর দৃষ্টিক্ষেত্র প্রদান করে। শল্যচিকিৎসার মাধ্যমে আকৃতির পরিবর্তন করা হয়। প্রাথমিকভাবে অল্পবয়সি শিশুদের ক্ষেত্রে এই সমস্যা থাকে, ৬ বছর বয়সে ৮% ও ১৫ বছর বয়সে ১%। তারপর ৪০ বছর বয়সের পরে এই সমস্যা আবারও দেখা দেয় যা চালশে নামে পরিচিত। প্রায় অর্ধেক ব্যক্তিই এই সমস্যায় আক্রান্ত থাকে। আফেকিয়া বা অক্ষিকাচ না থাকার কারণে হাইপারমেট্রোপিয়া হলে ইন্ট্রা‌অকুলার লেন্স স্থাপন করতে হয়। অন্যান্য দৃষ্টিত্রুটিগুলো হলো নিকটদৃষ্টি, বিষমদৃষ্টি ও চালশে।
লক্ষণসমূহ
তরুণদের ক্ষেত্রে মৃদু দূরদৃষ্টি কোনো সমস্যা সৃষ্টি করে না। দূরদৃষ্টির লক্ষণগুলো হলো ঝাপসা দেখা, মাথাব্যথা, চোখে চাপ অনুভব, চোখের ক্লান্তি। সবচেয়ে বেশি যে সমস্যাটি হয় তা হলো চোখে চাপ বা টান অনুভব। দ্বিনেত্র দৃষ্টিও গভীরতা উপলব্ধিতেও সমস্যা হতে পারে।
জটিলতা
দূরদৃষ্টির কিছু বিরল জটিলতা রয়েছে, যেমন, তির্যক দৃষ্টি ও অ্যামব্লিয়োপিয়া। অল্প বয়সে তীব্র দূরদৃষ্টির কারণে অতিরিক্ত ফোকাস করার ফলে শিশুদের দ্বিনেত্র দৃষ্টির সমস্যা দেখা দিতে পারে। অক্ষিগোলকের ব্যাসার্ধ কমে যাওয়ার কারণে সৃষ্ট দূরদৃষ্টির ফলে গ্লুকোমার ঝুঁকি বাড়ে, তাই, সকল দূরদৃষ্টিসম্পন্ন ব্যক্তিদের নিয়মিতভাবে চক্ষুপরীক্ষা করানো উচিত।
কারণ
হাইপারমেট্রোপিয়া বা দূরদৃষ্টির সবচেয়ে বেশি প্রাপ্ত ধরনটি হলো সরল দূরদৃষ্টি, যা অক্ষিগোলকের গঠনের স্বাভাবিক জৈবিক বৈচিত্র‍্যতার কারণে হয়ে থাকে। নিদানিকভাবে, দূরদৃষ্টির কারণগুলোকে নিম্নলিখিতভাবে ভাগ করা যেতে পারে: দূরদৃষ্টি প্রায়শই জন্ম থেকে থাকে, তবে শিশুদের চোখের লেন্স অনেক বেশি নমনীয় থাকায় সেটি পুষিয়ে নিতে পারে। বিরল ক্ষেত্রে বহুমূত্র ও রেটিনার রক্তনালিতে সমস্যার কারণে দূরদৃষ্টি হতে পারে।
রোগ নির্ণয়
দূরদৃষ্টি নির্ণয়ে রেটিনোস্কোপ বা স্বয়ংক্রিয় রিফ্র‍্যাক্টর-অবজেক্টিভ রিফ্র‍্যাকশন বা পরীক্ষা কাঠামোতে পরীক্ষা লেন্স অথবা ফরোপ্টার ব্যবহার করা হয়। অস্বাভাবিক গঠন ও শারীরবিদ্যা নির্ণয়ের জন্য স্লিট ল্যাম্প পরীক্ষা করা হয় যার মাধ্যমে অচ্ছোদপটল, নেত্রবর্ত্মকলা, সম্মুখ চেম্বার ও কনীনিকা বা আইরিস পরীক্ষা করা হয়।
চিকিৎসা
দূরদৃষ্টির সবচেয়ে সহজ সমাধান হলো চশমা বা কন্ট্যাক্ট লেন্স ব্যবহার। দূরদৃষ্টির জন্য উত্তল লেন্স ব্যবহার করা হয়। এছাড়াও লেজারের সাহায্যে বিভিন্ন শল্যচিকিৎসা করেও দূরদৃষ্টির চিকিৎসা করা যায়।
ব্যুৎপত্তি
hyperopia পারিভাষিক শব্দটি এসেছে গ্রিক শব্দ ὑπέρ (হাইপার) যার অর্থ অতিরিক্ত  বা "বেশি"  ও  ὤψ (ওপ্‌স্) "দৃষ্টিশক্তি" ( GEN ὠπός ōpos) থেকে।
বাইসাইকেল হেলমেট
বাইসাইকেল হেলমেট এক বিশেষ নকশায় তৈরি করা হয় যার উদ্দেশ্য থাকে সাইক্লিস্ট পড়ে গেলে চোট লেগে মাথাতে আঘাতের প্রভাব কমিয়ে পার্শ্ব প্রতিক্রিয়া হ্রাস করা। দুর্ঘটনার কারণে বাইসাইকেল হেলমেট দ্বারা প্রদত্ত সুরক্ষার মাত্রা এবং হেলমেট পরা অবস্থায় সাইকেল চালক ও মোটর গাড়ি চালকের আচরণে তার প্রভাব সম্পর্কে বৈজ্ঞানিক গবেষণা চলছে।
প্রাপ্ত সমীক্ষা থেকে কী সিদ্ধান্ত টানা যায় তা নিয়ে একটি সক্রিয় বিতর্ক রয়েছে যে কেবল বাচ্চাদের জন্য নাকি সমস্ত বয়সের সাইক্লিস্টদের জন্য হেলমেট ব্যবহার করতে প্রচার করা উচিত নাকি বাধ্য করা উচিত - তা নিয়ে। বিশেষ করে বাইসাইকেল হেলমেট আইন নিয়ে বিতর্ক তীব্র এবং মাঝে মাঝে তিক্ত হয়ে ওঠে। সেটা প্রায়ই কেবল বৈজ্ঞানিক এবং অন্যান্য একাডেমিক রচনার পৃথক পৃথক ব্যাখ্যার উপর ভিত্তি করেই নয় বিভিন্ন ব্যক্তির স্বতন্ত্র ধারণা ও আগ্রহের ভিত্তিতেও তৈরি হয়।
ব্যবহারের ইতিহাস
সাধারণ এবং গোষ্ঠীর মধ্যে হেলমেট ব্যবহারের পরিমাণে বিস্তর ফারাক লক্ষ্য করা যায়। ডাউনহিল পর্বত বাইক চালক এবং অপেশাদার সাইক্লিস্টরা সাধারণত হেলমেট পরে থাকেন এবং সাইকেল ক্রীড়ায় হেলমেটের ব্যবহার কয়েকটি আইনি ক্ষেত্রে প্রয়োগ করা হয়। ইউটিলিটি সাইক্লিস্ট এবং বাচ্চাদের বাধ্য না করা হলে হেলমেট পরার সম্ভাবনা খুব কম থাকে।
সাইক্লিং ক্রীড়ায় হেলমেট ব্যবহারের প্রয়োজনীয়তা
ঐতিহাসিকভাবে খেলাধুলার প্রশাসক সংস্থা ইউনিয়ন সাইক্লিস্ট ইন্টারন্যাশনেল (ইউসিআই) দ্বারা নির্ধারিত রোড সাইকেল চালানোর নিয়মাবলীতে বিষয়টিকে ব্যক্তিগত পছন্দ এবং স্থানীয় ট্রাফিক আইনের অন্তর্গত রেখে হেলমেট ব্যবহারের প্রয়োজনীয়তার বিধান দেওয়া হয়নি। বেশিরভাগ পেশাদার সাইক্লিস্ট হেলমেট না পরতে পছন্দ করেন। তাঁরা অস্বস্তির কথা উল্লেখ করে দাবি করেন যে দৌড়ের চড়াই-উতরাই চলাকালে হেলমেটের ওজন তাঁদেরকে অসুবিধার মধ্যে ফেলবে।
ইউসিআই কর্তৃক বাধ্যতামূলক হেলমেট ব্যবহার প্রবর্তনের প্রথম গুরুতর প্রচেষ্টা চালু হলে ১৯৯১ প্যারিস-নাইস দৌড়ে চালকরা ধর্মঘট করেন। ফলে ইউসিআই সেই পরিকল্পনাটি বাতিল করে।
মরুভূমি জাতীয় উদ্যান
মরুভূমি জাতীয় উদ্যান, (Desert National Park) ভারতের পশ্চিমাঞ্চলের রাজস্থান প্রদেশের জয়সালমের শহরের নিকটে অবস্থিত একটি জাতীয় উদ্যান।
বাইসাইকেল হেলমেট
সাইক্লিং ক্রীড়ায় হেলমেট ব্যবহারের প্রয়োজনীয়তা
১৯৯০ এর দশকে পেশাদার মর্যাদার ক্ষেত্রে ঐচ্ছিক হেলমেটের ব্যবহার কিছুটা বৃদ্ধি পায়। হেলমেট নীতিতে নয়া মোড় আসে ২০০৩ সালের মার্চ মাসে যখন প্যারিস–নাইস চলাকালে আন্ড্রে কিভিলিভ এর মৃত্যু হয়। নতুন নিয়ম ২০০৩ সালের ৫ মে প্রবর্তিত হয় এবং প্রথম আরোপিত হয় ২০০৩ গাইরো ডি 'ইটালিয়া দৌড়-এ। ২০০৩ সালের বিধিতে কমপক্ষে ৫ কিলোমিটার দৈর্ঘ্যের চূড়ান্ত আরোহণের সময় হেলমেট ছাড়ার অনুমতি দান করা হয়েছিল। পরবর্তী পুনর্বিবেচনাকালে সর্বদাই হেলমেট ব্যবহার বাধ্যতামূলক করা হয়।
মরুভূমি জাতীয় উদ্যান
একটি ভঙ্গুর বাস্তুতন্ত্রের সত্ত্বেও, এখানে পাখির একটি প্রাচুর্য আছে। এই মরুভূমি অঞ্চলে পরিযায়ী এবং বসবাসকারী পাখি জন্য একটি আশ্রয়স্থল। অনেক ঈগল, শাহিন, বাজ, চিল এবং শকুন, সংক্ষিপ্ত বাঁকা পা ঈগল, কটা ঈগল, তিলকিত ঈগল, ল্যাগার শাহিন ও কেস্ট্রল_ এঁদের মধ্যে সবচেয়ে সাধারণ এই এলাকায়। বালির হাঁস ছোট পুকুর বা হ্রদের কাছাকাছি থাকে। বিপন্ন মহান ভারতীয় দ্রুতধাবনক্ষম বৃহত্কায় পক্ষিবিশেষ একটি মহৎ পাখি তুলনামূলকভাবে ন্যায্য সংখ্যায় পাওয়া যায়। এটা বিভিন্ন ঋতুতে স্থানীয়ভাবে পরিযায়ী। এছাড়াও অন্যান্য পাখি পরিদর্শনের সবচেয়ে উপযুক্ত সময় এনভেম্বর এবং জানুয়ারির মধ্যে। মরুভূমি জাতীয় উদ্যানে প্রাণীর ফসিল এবং ১৮০ মিলিয়ন বছর বয়সী গাছপালার একটি সংগ্রহ রয়েছে। ৬ মিলিয়ন বছর পুরাতন ডাইনোসরের কিছু জীবাশ্ম এই এলাকায় পাওয়া গেছে।
বাইসাইকেল হেলমেট
মেটা-বিশ্লেষণ
বেশ কয়েকটি মেটা-বিশ্লেষণ এবং পর্যালোচনা করা হয় যাতে একাধিক কেস-নিয়ন্ত্রণ গবেষণার ফলাফলকে সংশ্লেষ করে মূল্যায়ন করা হয়। ১৯৯৯ সালে বাইসাইকেল হেলমেটের কেস-কন্ট্রোল স্টাডির একটি কোচরান পর্যালোচনা থমসন এট আল দ্বারা সাধিত হয়েছিল। দলটি মন্তব্য করে "সমস্ত বয়সের বাইসাইকেল চালকদের মাথা, মস্তিষ্ক এবং গুরুতর মস্তিষ্কের আঘাতের ঝুঁকি ৬৩ থেকে ৮৮% হ্রাস করে হেলমেট। মোটরযানের সঙ্গে জড়িত (৬৯%) এবং অন্যান্য কারণ-জনিত সংঘর্ষের (৬৮%) সাথে জড়িত ঘটনার জন্য হেলমেট সমান স্তরের সুরক্ষা প্রদান করে। এর কারণে উপরের এবং মাঝের মুখমন্ডল অঞ্চলের আঘাত ৬৫% হ্রাস পেয়েছে।"
মরুভূমি জাতীয় উদ্যান
অবস্থান
মরুভূমি জাতীয় উদ্যান ভারতের রাজস্থান প্রদেশের জয়সালমের শহরের নিকটে অবস্থিত।
বাইসাইকেল হেলমেট
মেটা-বিশ্লেষণ
অস্ট্রেলিয়ান সরকার কর্তৃক ২০০১ সালের মেটা-বিশ্লেষণে বলা হয়েছে যে "মাথার আঘাত ও মারাত্মক আঘাত রোধে হেলমেটের পক্ষে অভূতপূর্ব প্রমাণ রয়েছে"। এলভিক কৃত ২০১২ সালের পুনঃবিশ্লেষণ এই সিদ্ধান্তে পৌঁছোয় যে ২০০১ সালের মেটা-বিশ্লেষণ "প্রকাশনা জগতের পক্ষপাত-দুষ্ট এবং সময়-প্রবণতা পক্ষপাত দ্বারা প্রভাবিত এবং নিয়ন্ত্রিত ছিল। ফলে বিশ্লেষণে বাইসাইকেল হেলমেটের প্রভাবকে ফুলিয়ে ফাঁপিয়ে অনুমান-নির্ভর রিপোর্টে পরিণত করা হয়েছিল"। এলভিক লিখেছেন "যখন মাথা, মুখ বা ঘাড়ে আঘাতের ঝুঁকিকে সামগ্রিকভাবে দেখা হয় তখন বাইসাইকেল হেলমেটের একটি ছোট-খাঁট প্রতিরক্ষামূলক প্রভাব রয়েছে লক্ষ্য করা যায়। পুরানো গবেষণায় এই প্রভাবটি পরিসংখ্যানগতভাবে গুরুত্বপূর্ণ। বিশ্লেষণের র‌্যান্ডম-প্রভাব মডেল দ্বারা সংক্ষিপ্ত করা নতুন গবেষণা নির্দেশ করে যে পরিসংখ্যানগতভাবে তার একটি তাৎপর্যহীন প্রতিরক্ষামূলক প্রভাব বর্তমান"।
মেটা-বিশ্লেষণের নির্ভুলতার এই চ্যালেঞ্জের ফলাফল হিসাবে জাতীয় হাইওয়ে ট্র্যাফিক সুরক্ষা প্রশাসন তাদের ওয়েবসাইট থেকে "৮৫ শতাংশ পর্যন্ত কার্যকর" ভাষাটি সরিয়ে ফেলে।
উদ্ধৃতি
<references group=Q />
সিসিলীয় উইকিপিডিয়া
সিসিলীয় উইকিপিডিয়া হচ্ছে অনলাইন বিশ্বকোষ উইকিপিডিয়ার সিসিলীয় ভাষার সংস্করণ। ২০০৪ সালের ৫ই অক্টোবর যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা  টি।
.জেই
.জেই হল জার্সির কান্ট্রি কোড টপ-লেভেল ডোমেইন। ডোমেনটি আইসল্যান্ড নেটওয়ার্কস দ্বারা পরিচালিত হয়।
দেব
থাম্ব|দেবতার মন্দিন দেব বলতে এমন একটি সত্ত্বা বুঝানো হয় যার নারীবাচক শব্দ হলো 'দেবী'। সাধারণভাবে প্রাচীন বা বর্তমানে প্রচলিত বহু-ঈশ্বরবাদী ধর্মগুলোতে ধর্মীয় দৃষ্টিকোণ থেকে দেবতাগণ দেবীদের তুলনায় অধিক ক্ষমতা সম্পন্ন হন এবং দেবতাদের দ্বারাই পুরো দেব-সমাজ শাসিত হয়; যেমনঃ গ্রীকদের ক্ষেত্রে জিউস এবং রোমানদের ক্ষেত্রে জুপিটার ছিলেন প্রধান দেবতা।
সিরিয়ার ইতিহাস
বর্তমান সিরিয়ান আরব জমহুরিয়াতে সংঘটিত ঘটনাবলি অথবা বৃহত্তর সিরিয়ায় সংঘটিত ঘটনাবলি উভয়ই সিরিয়ার ইতিহাসের অন্তর্ভুক্ত। এই নিবন্ধে প্রথমটির উপর গুরুত্বারোপ করা হয়েছে।
মাওলানা ইলিয়াস রহ. ও তাঁর দীনি দাওয়াত
আবুল হাসান আলী হাসানী নদভী দীর্ঘদিন মুহাম্মদ ইলিয়াস কান্ধলভির সান্নিধ্যে ছিলেন। তার সাথে অনেক দাওয়াতি সফর করেছেন, কান্ধলভির ত্যাগ ও সাধনা খুব কাছ থেকে পর্যবেক্ষণ করেছেন। তাবলিগ জামাতের সূচনা, প্রেক্ষাপট, আমল, নীতি ও তরিকা সম্পর্কে তিনি পূর্ণ জ্ঞাত ছিলেন। নদভীর এই রচনাটি ইসলামে দাওয়াত ও ইসলাহের গুরুত্ব ও প্রয়োজনীয়তা নিয়ে আলোচনা করে। নদভী তাবলিগ জামাতকে একটি "বিশ্বাস পুনরুজ্জীবন আন্দোলন" হিসেবে বিবেচনা করেছিলেন যা সচেতনভাবে রাজনৈতিক কার্যকলাপ পরিহার করে, সাম্প্রদায়িক বিবাদ এবং সংঘাত থেকে বিরত থাকে। এটি দরিদ্র ও নিম্ন-মধ্যবিত্ত মুসলমানদের মধ্যেও নিজেদের শিকড় গেড়েছে, একটি সত্যিকারের গণআন্দোলন হিসেবে আবির্ভূত হয়েছে, আল্লাহর প্রতি বিশ্বাসের সহজ বার্তা, মৌলিক ইসলামি আচার-অনুষ্ঠানের জ্ঞান এবং অনৈসলামিক রীতিনীতি পরিত্যাগ করে, নীরবে ইসলামের প্রতিশ্রুতি ছড়িয়ে দেওয়ার জন্য কাজ করে।